Screenshot: YouTube

AKTIVISTI Antikorupcijske lige najavili su da će u 11 sati USKOK-u predati dokumente koji, tvrde, inkriminiraju Tomislava Karamarka za koruptivna kaznena djela, točnije za izvlačenje novca iz državnih poduzeća, u tzv. Aferi Soboli.

Tekst se nastavlja ispod oglasa

Novinar Domagoj Margetić kaže kako je riječ o dokumentima koji su "isplivali" tijekom sudskog postupka koji je protiv njega pokrenula tvrtka Soboli a zbog njegovih istraživanja o poslovima te tvrtke s državnim firmama, HAC-om, Hrvatskom poštom i Podravkom.



"U tom sudskom postupku su svjedočili određeni zviždači koji su detaljno opisali na koji način je Tomislav Karamarko osobno zlorabeći svoj politički utjecaj kao šef SOA-e, ali i ministar unutarnjih poslova priskrbio tvrtki koja je s njim interesno povezana Soboli višemilijunske poslove u državnim firmama i zapravo iz cijelog tog spisa proizlazi da je Afera Soboli nešto poput Afere Fimi media" tvrdi Margetić.